钦定古今图书集成/明伦汇编/官常典/第582卷 > 李迁
## 钦定古今图书集成/明伦汇编/官常典/第582卷 > 李迁

按《明外史殷正茂传》：“迁字子安，新建人。嘉靖二十年
进士。隆庆四年，官南京兵部右侍郎，以左侍郎总督
两广。给事中光懋言，两广向设提督，事权画一。今两
巡抚相牵掣，不便。乃改迁提督，兼巡抚广东，而特命
正茂为广西巡抚，后遂为定制。以平银豹功，加右都
御史。寻讨惠、潮山寇，俘斩千二百馀级，召为刑部尚”
书，引疾归。卒，谥“恭介。”迁出入中外三十年，不妄取一
钱。年近七十，母终庐墓。